Поштовани корисници Дома,

Дом ученика средњих школа ,,Милутин Миланковић“, а у вези са актелном епидемиолошком ситуацијом наставља да спроводи све прoписане мере, а Вас молимо да будете одговорни и да се, зарад свог и здравља свих у Вашем окружењу, придржавате прописаних мера и препорука:

* **КАО ПРВО – БУДИТЕ ИНФОРМИСАНИ.** Информисаност и одговоран приступ је кључ сузбијања епидемије. Морате знати који су симптоми инфекције COVID-19, како да се понашате, коме да се обратите, како да се заштитите и како да заштитите друге од себе.
* **ИЗБЕГАВАЈТЕ БЛИСКЕ КОНТАКТЕ**, посебно са особама које имају симптоме прехладе и грипа;
* Водите рачуна да у свим ситуацијама са другим особама **одржавате физичку дистанцу** од 1,5- 2 метра; Ово примењујте и док чекате у реду за храну у трпезарији, приликом седења за столом у Дому, коришћења заједничких просторија, па чак и са цимерима у соби приликом боравка и спавања; Безбедна удаљеност од других особа износи мин. 1,5 - 2 метра.
* **МЕРЕЊЕ ТЕМПЕРАТУРЕ ТОКОМ БОРАВКА У ДОМУ**. Сви корисници Дома имају обавезу да свакодневно мере температуру (ујутру и увече, сопственим топломером; није дозвољено коришћење топломера са живиним стубом), и дају информације групном или дежурном васпитачу о осталим евентуалним симптомима.
* **ОБАВЕЗУ ДЕЗИНФИКЦИЈЕ РУКУ И ОБУЋЕ** спроводите у складу са обавештењима постављеним на улазу у ДОМ, у трпезарији и заједничким просторијама.
* **Редовно перите руке** топлом водом и сапуном, минимум 20 секунди (увек пре и после јела, обавезно након боравка напољу – нарочито у јавном превозу, продавницама, школи и сл, а посебно након кијања или кашљања или контакта са особом која кашље) или дезинфикујете руке средством на бази 70% алкохола. Увек уз себе имајте и средство на бази алкохола којим ћете дезинфиковати руке уколико нисте у могућности да их оперете.
* **Не** **додирујете** **лице,** **посебно** **уста,** **нос** **и** **очи** пре прања или дезинфекције руку.
* **Носите заштитне маске** на исправан начин, тако да маска прекива уста, нос и браду, нарочито у превозу, приликом кретања кроз ходнике и боравка у заједничким просторијима које делите са више особа; Ова одредба се примењује приликом обављања свих активности у Дому, све време; заштитну опрему, средства за личну хигијену обезбеђују Ваши родитељи.
* Посебну пажњу посветите **хигијени своје собе** – заједно са цимерима/кама направите распоред чишћења соба, столова и радних површина. Посебну пажњу обратите на кваке и друге површине које често додирујете. Све ове површине чистите више пута дневно .
* Собе и остале просторије у којима боравите редовно **проветравајте** уз омогућавање континуираног протока ваздуха, избегавајте да користитe вештачку вентилацију; Када напуштате собу, оставите прозоре отворене а када сте у соби трудите се да прозори буду што дуже отворени.
* **Одржавајте хигијену свог животног и радног простора**, а нарочито водите рачуна о чишћењу и дезинфекцији радних столова, прекидача, тастатура, телефона итд.
* **ПОШТУЈТЕ КУЋНИ РЕД ДОМА, А У ВАНРЕДНИМ СИТУАЦИЈАМА, ПОСТУПАЈТЕ ПО ПОСЕБНИМ ИНСТРУКЦИЈАМА И ЗАБРАНАМА** (окупљања, задржавања, дељења опреме и прибора, одржавања опште и личне хигијене и др.); Не користите туђе шоље, прибор за јело, не узимајте храну или пиће од других.
* **КРЕТАЊЕ КОРИСНИКА ПО ДОМУ**. Кретање ван просторија Дома свести на најмању могућу меру, у складу са радним и школским обавезама. У случају изласка из собе, апелује се на кориснике Дома да користе степениште где и кад год је то могуће, како би избегли боравак у затвореном простору лифта и да би избегли додиривање тастатуре и врата лифта.
* **СВАКОДНЕВНО ПРАТИТЕ СВОЈЕ ЗДРАВСТВЕНО СТАЊЕ**. Уколико приметите повишену телесну температуру, суви кашаљ или посумњате на било који од симптома COVID-19, јавите се васпитачу у Дому, надлежном Дому здравља и родитељима.

**Б у д и т е о д г о в о р н и!**

